**OSNOVNA ŠKOLA MARINA DRŽIĆA**

**20 000 DUBROVNIK, VOLANTINA 6**

**Tel. 020/450 646; fax. 020 413191**

**e- mail:** ***ured@os-mdrzica-du.skole.hr***

Klasa: 003-06/21-01/02

Ur. broj: 2117/01-20-01-21-02

Dubrovnik, 27. siječnja 2021.

Na temelju članka 107. stavka 9. Zakona o odgoju i obrazovanju u osnovnoj i srednjoj školi ( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19) i članaka 12. i 13. Pravilnika o postupku zapošljavanja te procjeni i vrednovanju kandidata za zapošljavanje na prijedlog ravnateljice Povjerenstvo za procjenu i vrednovanje kandidata za zapošljavanje donosi:

ODLUKU

o načinu procjene odnosno testiranja kandidata prijavljenih na natječaj

I.

Za natječaj objavljen dana 28. siječnja 2020. na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Škole za radna mjesta:

1. Učitelj/ica matematike, 1 izvršitelj na nepuno (24 sata tjedno), neodređeno radno vrijeme
2. Učitelj/ica informatike, 1 izvršitelj na nepuno (20 sati tjedno), određeno radno vrijeme
3. Učitelj/ica hrvatskog jezika, 1 izvršitelj na puno određeno radno vrijeme
4. Učitelj/ica geografije, 1 izvršitelj na puno određeno radno vrijeme
5. Učitelj/ica razredne nastave u produženom boravku, 2 izvršitelja na puno određeno radno vrijeme
6. Učitelj/ica edukator rehabilitator za rad u odgojno obrazovnim skupinama u Školi s posebnim programom, 3 izvršitelja na puno, neodređeno radno vrijeme
7. Učitelj/ica edukator rehabilitator za rad u odgojno obrazovnim skupinama u Školi s posebnim programom, 3 izvršitelja na puno, određeno vrijeme
8. Učitel/ica edukator rehabilitator za rad u odgojno obrazovnim skupinama u Školi s posebnim programom, 1 izvršitelj na nepuno (20 sati tjedno), određeno vrijeme
9. Spremač/ica, 1 izvršitelj, na puno, neodređeno vrijeme.

Utvrđuje se sljedeći način procjene odnosno testiranja kandidata:

**- za radna mjesta od rednog broja 1. do rednog broja 8.** područje procjene odnosno vrednovanja kandidata su poznavanje Zakona o odgoju i obrazovanju u osnovnoj i srednjoj školi i Nacionalnog kurikuluma.

**- za radno mjesto pod rednim brojem 9.** područje procjene odnosno vrednovanja kandidata su poznavanje Pravilnika o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN 40/2014.).

Vrednovanje i procjena kandidata provest će se usmeno putem intervjua.

Povjerenstvo će u razgovoru s kandidatom procijeniti stručna znanja, vještine, interese, motivaciju kandidata, dodatna znanja i edukacije, dosadašnje radno iskustvo i postignuća u radu.

II.

 Ova Odluka stupa na snagu danom donošenja.

 Predsjednica Povjerenstva